গতানুগতিকের বাইরে চিন্তা করা

গতানুগতিকের বাইরে চিন্তা করা বলতে ভিন্নভাবে, রীতিবিরুদ্ধভাবে, বা নতুন কোনও দৃষ্টিকোণ থেকে চিন্তা করাকে বোঝায়। বাক্যাংশটিকে দিয়ে প্রায়শই অভিনব বা সৃজনশীল চিন্তাভাবনাকেও বোঝায়। একে ইংরেজিতে "থিংকিং আউটসাইড দ্য বক্স" (আক্ষরিক অর্থে "বাক্সের বাইরে চিন্তা করা") বাক্যাংশ দিয়ে প্রকাশ করা হয়।

 প্রয়োগের ইতিহাস 
ইংরেজি "থিংকিং আউটসাইড দ্য বক্স" বাক্যাংশটির উৎস স্পষ্ট নয়। ইংরেজিতে "সীমানার বাইরে চিন্তা করুন"- ধরনের রূপক, অর্থাৎ এমন রূপক যা ভিন্নভাবে বা কম সীমাবদ্ধতার সাথে চিন্তা করার ইঙ্গিত দেয়, এই রূপকগুলির ইতিহাস বেশ যে পুরাতন, তার ইঙ্গিত পাওয়া গেছে। উদাহরণস্বরূপ, ১৮৮৮ সালে, দি অ্যানুয়াল রেজিস্টার "পংক্তির বাইরে চিন্তা করুন" বাক্যাংশটি লিপিবদ্ধ করা হয়েছে।

কমপক্ষে ১৯৫৪ সাল থেকে, গতানুগতিকের বাইরে চিন্তা করা ধরণের রূপক হিসেবে নয়টি বিন্দুর ধাঁধাটিকে ব্যবহার করা হয়ে আসছে। শুরুর দিকে ব্যবহৃত বাক্যাংশগুলির মধ্যে রয়েছে "বিন্দুর বাইরে যান " (১৯৫৪), নয়টি বিন্দুর বর্গক্ষেত্রের বাইরে যান (১৯৫৯), এবং সমস্যাটির প্রকৃত সীমানা কী? (১৯৬৩)। নরম্যান ভিনসেন্ট পিল ১৯৬৯ সালে শিকাগো ট্রিবিউন পত্রিকার জন্য একটি নিবন্ধে এই ধাঁধা সম্পর্কে লিখেছিলেন:

১৯৭০ সালে "বিন্দুর বাইরে চিন্তা করুন" বাক্যাংশটি "নয়টি বিন্দুর ধাঁধা" উল্লেখ না করেই উপস্থিত হয়েছিল।

অবশেষে ১৯৭১ সালে, "থিংক আউটসাইড দ্য বক্স" বাক্যাংশটি প্রথম ব্যবহারের প্রমাণ পাওয়া যায়, যা "নয়টি বিন্দুর ধাঁধা"-র  সূত্র ধরে ব্যবহৃত হয়েছিল।  ১৯৭৬ সালে এই বাক্যাংশটি ইংল্যান্ডে  এবং মার্কিন যুক্তরাষ্ট্রে উভয় ক্ষেত্রেই ব্যবহৃত হয়, তবে সেবার ঐ ধাঁধাঁর কোনও উল্লেখ করা হয়নি।

উপরোক্ত প্রমাণের বাইরেও এই শব্দবন্ধটি কীভাবে প্রবর্তিত হয়েছিল তার বেশ কয়েকটি অপ্রমাণিত বিবরণ রয়েছে। মার্টিন কিনের মতে ১৯৭০ ও ১৯৮০-র দশকে ব্যবস্থাপনা পরামর্শদাতারা "নয়টি বিন্দুর ধাঁধা"টি সমাধানের জন্য তাদের খদ্দেরর সামর্থ্যপ্রমাণ পরীক্ষা করার সময় থেকে এটির ব্যবহার শুরু করে। জন অ্যাডায়ারের মতে, তিনি ১৯৬৯ সালে নয় বিন্দু ধাঁধাটি প্রবর্তন করেছিলেন, যেখান থেকে এই প্রবাদটি এসেছে। দাবি করা হয় যে পরামর্শদাতাদের চেনাশোনাগুলিতে নয়-বিন্দু ধাঁধার ব্যবহার ওয়াল্ট ডিজনি কোম্পানির কর্পোরেট সংস্কৃতি থেকে উদ্ভূত, যেখানে ধাঁধাটি অভ্যন্তরীণভাবে ব্যবহৃত হত।[তথ্যসূত্র প্রয়োজন ]

 আরও দেখুন 
 কলম্বাসের ডিম
 আইনষ্টেলুং প্রতিক্রিয়া
 ইউরেকা প্রতিক্রিয়া
 ক্রিয়ামূলক স্থিরতা
 গর্ডীয় গিঁট
 কোবাইয়াশি মারু
 পার্শ্বিক চিন্তন
 সংশ্লেষণী চিন্তন, চিন্তনের রূপ যেখানে বৃহত্তর ব্যবস্থাতে কোনও ঘটনার কার্যক্রিয়ার নিরিখে সেটিকে ব্যাখ্যা করা হয়। 

 তথ্যসূত্র 

 আরও পড়ুন 
   (more solutions to the nine dots problem - with less than 4 lines!)


 বহিঃসংযোগ 

 Out-of-the-box vs. outside the box যেখানে অক্সফোর্ড অ্যাডভান্সড লার্নার্স ডিকশনারির মাস-সেরা শব্দ ভুক্তির উল্লেখ করা হয়েছে

বিষয়শ্রেণী:ব্যবস্থাদি চিন্তা
বিষয়শ্রেণী:সমস্যা সমাধানের দক্ষতা
বিষয়শ্রেণী:সৃজনশীলতা